# Llengües de Colòmbia

Aquest és un article sobre les llengües de Colòmbia. A Colòmbia, a més del castellà es parlen més d'una seixantena de llengües indígenes, el nombre concret varia lleugerament, ja que alguns autors consideren com a llengües diferents el que uns altres consideren que són varietats o dialectes de la mateixa llengua:
* Les millors estimacions comptabilitzaven 66 llengües indígenes parlades a Colòmbia, que s'agrupen en més de 20 famílies o unitats filogenètiques (algunes d'elles consisteixen en una sola llengua aïllada), parlades per prop de mig milió d'indígenes.
* D'acord amb Ethnologue a Colòmbia hi ha una centena d'idiomes o llengües, de les quals 80 són llengües vives i 21 estan extintes.

## Legislació lingüística

La constitució assenyala a l'idioma castellà com l'idioma oficial de Colòmbia i reconeix a les llengües dels grups ètnics com a oficials en el seu territori. És obligatori l'ensenyament bilingüe a la zones amb tradició lingüística pròpia.

## Espanyol de Colòmbia

Les variants locals del castellà inclouen nombrosos dialectes molt distintius, com el cundiboyacense (Cundinamarca i Boyacá), el paisa (d'Antioquia i el Viejo Caldas), el valluno (del Vall del Cauca), el rolo (de Cundinamarca i el centre del país), el costeño de la regió Carib, el pastuso (de Nariño), el patojo (del Cauca), l'opita (de Huila i Tolima), el santandereano i el chocuano.

## Llengües indígenes

Més de 60 llengües aborígens es mantenen vives. Les principals famílies de llengües indígenes de Colòmbia són:
* Les llengües arawak, com el wayuunaiki de La Guajira i l'achagua i el piapoco al SE del país.
* Les llengües barbacoanes, a Nariño i el Cauca
* Les llengües bora-witoto, al departament de Putumayo.
* Les llengües carib, a Amazonas, Guaviare i Cesar.
* Les llengües txibtxa a la Sierra Nevada de Santa Marta i el Cocuy.
* Les llengües chocó, com l'emberà i el wounaan.
* Les llengües guahibanes, a Llanos de l'Orinoco.
* Les llengües makú, al Riu Vaupés i Guaviare.
* Les llengües quítxues, al S. del país.
* Les llengües tucanes, al SE. i S. del país.
A més hi ha un nombre significatiu de llengües aïllades o no classificades:
* L'andoque al riu Caquetá.
* El camsá a la vall de Sibundoy (Putumayo).
* El nasa yuwe a Cauca.
* El sáliba-piaroa en Vichada.
* El tikuna al triangle de Leticia.
També es parlen llengües barbacoanes al costat de la frontera amb Equador, llengües caribs en el N. del país, nheengatu l'extrem SE del país. Anteriorment es van parlar el betoi, llengües aïllades com l'andaquí i el tinigua i un cert nombre de llengües sense classificar.

### Classificació

El següent quadre classifica unes 80 llengües de Colòmbia, que s'agrupen en 11 famílies a més de més d'una quinzena de llengües aïllades o no classificades. Les llengües extintes s'indiquen amb el signe (†).

## Llengües criolles

També és important destacar les llengües criolles de comunitats afrocolombianes: el crioll palenquero del Palenque de San Basilio (Bolívar) i l'anglès crioll sanandresano, a l'arxipèlag de San Andrés y Providencia.
En els col·legis bilingües el més ensenyat és l'anglès.

## Referències

* ↑ Alexandra Y. Aikhenvald & R. M. W. Dixon, 1999, p. 369

## Bibliografia

* Alexandra Y. Aikhenvald & R. M. W. Dixon. «13. Other Small families and isolates». A: Alexandra Y. Aikhenvald & R. M. W. Dixon. The Amazoninan Languages (en (anglès)). 1ª. Cambridge University Press, 1999, p. 341-383. ISBN 0 521 57021 2.
* Kaufman, Terrence. «Language History in South America: What we know and how to know more». A: David L. Payne. Amazonian Linguistics. Austin: University of Texas Press, 1990.
* Adelaar, Willem. The Languages of the Andes. Cambridge University Press, 2004. ISBN 978-0-521-36275-7.

## Enllaços externs

* Portal de llengües de Colòmbia.
* Languages of Colombia (anglès)